CELEX: 32022R0487
Language: sk
Date: 2022-03-21 00:00:00
Title: Vykonávacie nariadenie Komisie (EÚ) 2022/487 z 21. marca 2022, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Raschera“ (CHOP)]

28.3.2022   
               
               
                  SK
               
               
                  Úradný vestník Európskej únie
               
               
                  L 100/4
               
            
         VYKONÁVACIE NARIADENIE KOMISIE (EÚ) 2022/487
         z 21. marca 2022,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Raschera“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:
         
                     (1)
                  
                  
                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Raschera“ zapísaného do registra na základe nariadenia Komisie (ES) č. 1263/96 (2) zmeneného vykonávacím nariadením Komisie (EÚ) č. 1086/2013 (3).
                  
               
                     (2)
                  
                  
                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).
                  
               
                     (3)
                  
                  
                     Komisii bol 19. februára 2021 doručený list od fyzickej osoby s bydliskom v Taliansku proti schváleniu zmeny. Tá istá fyzická osoba potom 8. novembra 2021 zaslala druhý list, v ktorom priložila dodatočné prvky proti tejto zmene.
                  
               
                     (4)
                  
                  
                     V súlade s článkom 51 ods. 1 druhým pododsekom nariadenia (EÚ) č. 1151/2012 sú fyzické alebo právnické osoby s oprávneným záujmom, ktoré majú bydlisko alebo sídlo v členskom štáte, z ktorého sa predložila žiadosť, vylúčené z námietkového konania, keďže už mali možnosť zúčastniť sa na vnútroštátnom námietkovom konaní v súlade s článkom 49 ods. 3 nariadenia (EÚ) č. 1151/2012. V dôsledku toho sa námietky fyzickej osoby s bydliskom v Taliansku považujú za neprípustné.
                  
               
                     (5)
                  
                  
                     Vzhľadom na uvedené skutočnosti sa Komisia domnieva, že zmeny špecifikácie chráneného označenia pôvodu „Raschera“ by sa mali schváliť,
                  
               PRIJALA TOTO NARIADENIE:
         
            Článok 1
            Zmeny špecifikácie uverejnené v Úradnom vestníku Európskej únie týkajúce sa názvu „Raschera“ (CHOP) sa schvaľujú.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. marca 2022
            
               
                  Za Komisiu
               
               
                  v mene predsedníčky
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 343, 14.12.2012, s. 1.
         
            (2)  Nariadenie Komisie (ES) č. 1263/96 z 1. júla 1996, ktorým sa mení a dopĺňa príloha nariadenia (ES) č. 1107/96 o zápise zemepisných názvov a označení pôvodu podľa postupu ustanoveného v článku 17 nariadenia (EHS) č. 2081/92 (Ú. v. ES L 163, 2.7.1996, s. 19).
         
            (3)  Vykonávacie nariadenie Komisie (EÚ) č. 1086/2013 z 30. októbra 2013, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Raschera (CHOP)] (Ú. v. EÚ L 293, 5.11.2013, s. 26).
         
            (4)  Ú. v. EÚ C 439, 29.10.2021, s. 19.